
  చెన్నై, జనవరి 22 (ఆంధ్రజ్యోతి): తమిళనాడులో సంప్రదాయ క్రీడ జల్లికట్టు నిర్వహణకు రాష్ట్ర ప్రభుత్వం ఆర్డినెన్స్ జారీ చేసినా.. తమిళ యువత బెట్టువీడలేదు. శాశ్వత చట్టం చేయాల్సిందేనని పట్టుబట్టి కూర్చొంది. జల్లికట్టు నిర్వహణకు.. శాశ్వత చట్టం కావాలంటూ ఆరురోజులుగా ఆందోళన చేస్తున్న విద్యార్థులు.. ఆదివారం ఆందోళనను మరింత తీవ్రం చేశారు. జల్లికట్టుపై నిషేధం తొలగిపోయిందని జల్లికట్టు నిర్వహించుకోవచ్చునని ప్రభుత్వం పదే పదే ప్రకటనలు చేసినా జల్లికట్టు నిర్వాహకులు మాత్రం స్పందించలేదు. ఆదివారం రాష్ట్రమంతటా జల్లికట్టు ‘వాడివాసల్’(ఎద్దులను విడిచిపెట్టే వేదిక) తెరచుకున్నా.. ప్రభుత్వం పకడ్బందీ ఏర్పాట్లు చేపట్టినా ఆశించిన రీతిలో జల్లికట్టు నిర్వహించలేకపోయారు. చెన్నైలో ‘మెరీనా విప్లవం’ తీవ్రరూపం దాల్చింది. నాలుగు లక్షల మంది విద్యార్థులు, యువకులు, సామాన్య ప్రజలు మెరీనా తీరం పొడవునా కూర్చుని నినాదాలు చేశారు. శనివారం రాత్రి మూడు లక్షలమంది మెరీనాబీచలోనే జాగారం చేశారు. జల్లికట్టుకు ఆర్డినెన్స్ ద్వారా ఆమోదం లభించడంతో.. పుదుక్కోట, తిరుచ్చి, మనపారై తదితర ప్రాంతాలలో ఆదివారం జల్లికట్టు నిర్వహించారు. ఈ ప్రాంతాల్లో వందల సంఖ్యలో పోట్ల గిత్తలు పాల్గొన్నాయి. పోట్లగిత్తలను అణచిన యువకులకు వెండి నాణేలు, వస్త్రాలు, సిల్వర్ బిందెలు కానుకలుగా అందజేశారు. మరోవైపు జల్లికట్టులో తొలిరోజే అపశృతి చోటుచేసుకుంది. పుదుక్కోటలోని మునియాండవర్ ఆలయం వద్ద జరిగిన జల్లికట్టులో ఎద్దులు పొడవడంతో ఇద్దరు యువకులు మైదానంలోనే ప్రాణాలు కోల్పోయారు. తముక్కం మైదానంలో జల్లికట్టు ఆందోళనలో పాల్గొన్న చంద్రమోహన అనే యువకుడు అకస్మాత్తుగా స్పృహ కోల్పోయాడు. ఆస్పపత్రికి తరలించేలోపే మృతి చెందాడు. మదురై జిల్లా అలంగానల్లూరులో ఆదివారం వాడివాసల్ తెరచుకోలేదు. ఇక్కడ తీవ్ర ఉద్రిక్త పరిస్థితులు నెలకొనడంతో సీఎం పన్నీర్ సెల్వం జల్లికట్టు పోటీలను ప్రారంభించకనే వెనుదిరిగారు. శనివారమే మదురైకి వచ్చిన సీఎం అలంగానల్లూర్కు వెళ్లలేకపోయారు. వాడివాసల్ వద్దకు సీఎం రాకుండా దాదాపు లక్ష మంది యువత ఆ ప్రాంతాన్ని చుట్టుముట్టారు. జల్లికట్టు అంశంపై తమిళనాడు ప్రభుత్వం సుప్రీంకోర్టును ఆశ్రయించింది. ఆర్డినెన్స్ కు వ్యతిరేకంగా ఎవరైనా కోర్టును ఆశ్రయిస్తే.. తమను సంప్రదించకుండా తీర్పును ఇవ్వవద్దంటూ ‘కెవియట్’ పిటిషన్ దాఖలు చేసింది. సోమవారం ప్రారంభమయ్యే అసెంబ్లీ సమావేశాల్లో ఆర్డినెన్సను చట్టం చేస్తామని సీఎం పన్నీర్ చెప్పారు. .

  chennai, janavari 22 (aandhrajyoti): tamilanaadulo sampradaaya kreeda jallikattu nirvahanaku rashtra prabhutvam ardinence jaarii chesina.. tamila yuvata bettuveedaledu. saashwata chattam cheyalsindenani pattubatti koorchondi. jallikattu nirvahanaku.. saashwata chattam kaavaalantuu aarurojulugaa aandolana chestunna vidyaarthulu.. aadivaaram aandolananu marinta teevram chesaru. jallikattupai nishedham tolagipoyindani jallikattu nirvahinchukovachhunana prabhutvam pade pade prakatanalu chesina jallikattu nirvaahakulu maatram spandinchaledu. aadivaaram rashtramantata jallikattu ‘vadivasal’(eddulanu vidichipette vedika) terachukunna.. prabhutvam pakadbandi erpaatlu chepattina aasinchina reetilo jallikattu nirvahinchalekapoyaaru. chennailo ‘merina viplavam’ teevraroopam daalchindi. naalugu lakshala mandi vidyaarthulu, yuvakulu, saamaanya prajalu merina teeram podavuna kuurchuni ninaadaalu chesaru. sanivaaram raatri moodu lakshalamandi merinabichalone jagaram chesaru. jallikattuku ardinence dwara aamodam labhinchadamtho.. pudukkota, tiruchi, manaparai taditara praantaalalo aadivaaram jallikattu nirvahinchaaru. ee praantaallo vandala sankhyalo potla gittalu palgonnayi. potlagittalanu anachina yuvakulaku vendi naanelu, vastraalu, silwar bindelu kaanukalugaa andajesaaru. marovaipu jallikattulo toliroje apashruthi chotuchesukundi. pudukkotaloni muniandavar aalayam vadda jarigina jallikattulo eddulu podavadamtho iddaru yuvakulu maidaanamloonae praanaalu kolpoyaru. tamukkam maidaanamlo jallikattu aandolanalo palgonna chandramohana ane yuvakudu akasmaattugaa spruha kolpoyadu. aaspapatriki taralinchelope mruti chendaadu. madurai jilla alangaanallurulo aadivaaram vadivasal terachukoledu. ikkada teevra udrikta paristhitulu nelakonadamtho cm pannir selvam jallikattu potiilanu praarambhinchakane venudirigaaru. sanivaarame maduraiki vachina cm alangaanallurku vellalekapoyaru. vadivasal vaddaku cm rakunda daadaapu laksha mandi yuvata aa praantaanni chuttumuttaaru. jallikattu amsampai tamilanadu prabhutvam supreenkortunu aasrayinchindi. ardinence ku vyatirekamgaa evaraina kortunu aashrayisthe.. tamanu sampradinchakundaa teerpunu ivvavaddantuu ‘keviat’ pitition daakhalu chesindi. somavaram praarambhamayye assembley samavesallo aardinensanu chattam chestamani cm pannir cheppaaru. .